**PÉNZÜGYI ÉS VÁLLALKOZÁSI ISMERETEK**

A magyar lakosság körében alacsony a pénzügyi tudatosság, emellett alacsony a vállalkozói hajlandóság is a fiatal generáció körében is. A Pénzügyi és vállalkozói ismeretek tantárgy célja, hogy a következő generációk minden támogatást megkapjanak ahhoz, hogy tudatos döntéseket tudjanak hozni gazdasági kérdésekben, szaktudásuk megszerzése mellett tudatosan készüljenek vállalkozói karrierjükre.

A gyakorlatorientált kerettanterv első része arra világít rá, hogy felelős pénzügyi döntésekre, tudatos tervezésre és kockázatvállalásra van szükség minden szinten: legyen szó egy gyerek életében az első pénzügyi döntésről a babakötvény kapcsán, a pályaválasztásról, a családi költségvetés egy eleméről vagy akár arról, hogy a boltban melyik polcot választják.

A tantárgy második részében szereplő vállalkozási ismeretek terén az a cél, hogy az iskola nemcsak képes legyen közvetíteni egy hiteles vállalkozó kultúrát, átadni gyakorlatorientált vállalkozási ismereteket, hanem képes legyen felismerni és fejleszteni a diákok azon kompetenciáit, melyek egy sikeres munkavállalói, vagy vállalkozói karrier alapjait adják.

A tantárgy elsődlegesen a Nat-ban meghatározott „Kezdeményezőképesség és vállalkozói kompetencia” fejlesztésére, a vállalkozókészség kialakítására irányul. „Vállalkozókészségen, amikor valaki a lehetőségek és ötletek mentén cselekedve mások számára értékké alakítja azokat. Ez az érték lehet üzleti, kulturális vagy társadalmi.” (FFE-YE, 2012) A tantárgy célja, hogy a tanuló legyen nyitott a gazdaság működésével, az egyén gazdasági szerepével, a pénzügyek, és a vállalkozások világával kapcsolatos témák iránt.

A pénzügyi és vállalkozási ismeretek tantárgy tartalma, módszertana segíti a középiskola általános céljának megvalósulását, hogy olyan igényes felnőtteket, demokratikus elveket követő állampolgárokat neveljen, akik képesek a társadalmi, gazdasági, technikai változások követésére, valamint az ezekhez alkalmazkodó cselekvésre. A gazdaság és a pénz világának ismerete nélkülözhetetlen a tanulók sikeres társadalmi, gazdasági szerepvállalásához, gazdasági jellegű döntéseik ésszerű meghozatalához.

A képzés során a gazdasági és pénzügyi nevelés mellett a Nat kiemelt fejlesztési területei közül előtérbe kerül az erkölcsi nevelés, a családi életre nevelés, az önismeret, és társas kapcsolatok fejlesztése, a pályaorientáció, a felelősségvállalás másokért, az önkéntesség és környezettudatosság egyaránt.

Az állam gazdasági szerepének, gazdaságpolitikai céljainak megismerése segíti a tanulókat a gazdasági folyamatok megértésében, a makrogazdasági környezetben bekövetkező változások értelmezésében. Képessé teszi a tanulókat a szűkösség problémájának felismerésére, a fenntarthatóság és a környezettudatos gondolkodásmód elsajátításra.

A pénzpiaci ismeretek birtokában képesek lesznek racionális gazdasági döntések meghozatalára, gyakorlati példákon keresztül megismerik a pénzpiac szereplőit, a különböző lehetőségekben rejlő lehetőségeket és kockázatokat.

A tantárgy a munkapiaci alapismeretek átadásával, az önismeret fejlesztésével hozzájárul a pályaorientáció gazdagításához, a munkahelykereséssel, munkába állással kapcsolatos problémák hatékony megoldáshoz.

A tantárgy lehetőséget kínál a tanulók számára, hogy megismerjék mind az alkalmazottként történő munkavégzés, mind a saját vállalkozásban végzett munka előnyeit, hátrányait. Megismerik a vállalkozások típusait illetve a főbb vállalkozói kompetenciákat.

A tantárgy keretében a diákok betekintést nyernek a vállalkozások világába is, hogy ne csak alkalmazottként, fogyasztóként, hanem potenciális vállalkozóként is gondolják át, ismerjék meg a gazdaság e fontos szereplőinek tevékenységét. Ismerjék meg a vállalkozók, vállalkozások munkáját, becsüljék meg a tisztességes, felelős vállalkozói magatartást.

Saját üzleti ötlet kidolgozásával a tanulók megismerik a vállalkozások alapításának legfontosabb lépéseit, aktuális szabályait. Megtanulják felmérni a fogyasztói igényeket, képesek lesznek megfelelő kérdőíveket készíteni, illetve rendszerezni és értékelni a kapott eredményeket.

Megismerik a legfontosabb nyilvántartásokat, a költségkalkuláció, az eredmény meghatározás módját, a precíz, pontos, naprakész kimutatások fontosságát, megismerkednek a vállalkozások finanszírozásának alapvető kérdéseivel.

Vállalkozás alapításakor, illetve a folyamatos működés közben is elengedhetetlen az üzleti terv. A tanulók saját üzleti ötletüket csoportmunkában készítik el, fejlesztve ezzel az együttműködési képességet, megismerve a munkamegosztásból eredő előnyöket. Megismerik a legfontosabb részterveket, a vállalkozás sikerének alapjait.

|  |  |  |
| --- | --- | --- |
| **Tematikai egység/****Fejlesztési cél** | **Az állam gazdasági szerepe** | **Óra-keret 6 óra** |
| **Előzetes tudás** | Gazdálkodással kapcsolatos személyes tapasztalatok |
| **A tematikai egység nevelési-fejlesztési céljai** | Alapvető gazdasági fogalmak, folyamatok megismerése.Tudatos, felelősségteljes állampolgári gondolkodás kialakítása |
| **Ismeretek** | **Fejlesztési követelmények** | **Kapcsolódási pontok** |
| Az állam feladatai napjainkbanAz állam bevételeiAz állami gazdaságpolitika céljaiA költségvetési és a monetáris politika eszköztára | „ Te és a gazdaság” a fiatalok gazdasági kapcsolataiAz adók és járulékok szerepének megértése„Tervezz költségvetést”, ami lehet állami, és önkormányzati egyaránt. Szakértői csoportban dolgozva megoldást találni a deficit csökkentésére. A csoport tagjai érveljenek a véleményük mellett.Forráselemzés, önálló véleményalkotás a GDP, GNI, a munkanélküliség, foglalkoztatás, valamint az infláció témákban | *Etika*A felelősség új dimenziói a globalizáció korában*Földrajz*A modern pénzügyi közvetítő rendszer a világgazdaságban |
| **Kulcsfogalmak/ fogalmak** | állam, gazdaság, költségvetés, adó, járulék, költségvetési politika, monetáris politika, jegybank, költségvetés, deficit, szufficit, makrogazdasági jövedelem, GDP, GNI, munkanélküliség, foglalkoztatottság, infláció |

|  |  |  |
| --- | --- | --- |
| **Tematikai egység/****Fejlesztési cél** | **A pénzpiac működése** | **Óra-keret 6 óra** |
| **Előzetes tudás** | A gazdálkodással, bankrendszerrel, pénzkezeléssel kapcsolatos személyes tapasztalatok |
| **A tematikai egység nevelési-fejlesztési céljai** | A modern bankrendszer szereplőinek és feladatainak a megismerése. Alapvető pénzügyi fogalmak ismerete. |
| **Ismeretek** | **Fejlesztési követelmények** | **Kapcsolódási pontok** |
| A bankrendszer a mai gazdaságbanA tőkepiac és termékeiA pénzügyi közvetítőkA háztartás, mint megtakarítóA háztartás, mint hitel felvevőNemzetközi pénzpiac alapfogalmai, intézményei | Befektetési lehetőségek összehasonlítása hozam- kockázat- futamidő alapjánGyűjtőmunka, prezentáció-készítés a BÉT tevékenységérőlBanki ajánlatok összehasonlítása csoportmunkábanBankszámlanyitás gyakorlata, e-bankingÁrfolyam változások nyomon követése, grafikonok elemzése | *Földrajz*A modern pénzügyi közvetítő rendszer a világgazdaságban*Matematika*kamatos kamat- számítás,árfolyamszámítás*Informatika*Internet használat |
| **Kulcsfogalmak/ fogalmak** | piac, pénzpiac, bankrendszer, jegybank, pénzügyi intézmények, megtakarítás, hozam, hitel, kamat, EBKM, EHM, THM, kötvény, részvény, tőzsde, lízing társaság, pénzügyi közvetítők, öngondoskodás, valuta, deviza, árfolyam, Nemzetközi Valutaalap, Világbank |

|  |  |  |
| --- | --- | --- |
| **Tematikai egység/****Fejlesztési cél** | **Egy háztartás költségvetése; munkavállalás** | **Óra-keret 6 óra** |
| **Előzetes tudás** | A társadalmi környezet munkával kapcsolatos mintáinak, tapasztalatainak ismerete, diákmunka során szerzett tapasztalatok |
| **A tematikai egység nevelési-fejlesztési céljai** | A háztartás költségvetése, mint az összes erőforrásokkal való hatékony gazdálkodás eszköze. Munkakeresés, a munkába állás folyamata. A munkavállalók alapvető jogainak, kötelezettségeinek megismerése |
| **Ismeretek** | **Fejlesztési követelmények** | **Kapcsolódási pontok** |
| A család, illetve a háztartás fogalmának eltéréseA háztartás költségvetéseÁlláskeresés: elvárások, álláskeresési technikákMunkába állás: munkaviszonnyal kapcsolatos jogok, kötelezettségekBérek, járulékok napjainkbanMunkaviszony megszűnése, megszüntetése | Eltérő jövedelmű, életvitelű családok költségvetésének elkészítése egy hónapra. Bevételek, fix, és választható kiadások, megtakarítás, hitelfelvétel.Álláshirdetések elemzéseKezdeményezőkészség és önismeret fejlesztése: lehetőségek azonosítása a munkavállalás során. Önismeret: pályaorientációs önismereti tesztek: FLAG teszt Önéletrajzírás, a motivációs levél készítéseA munkaszerződés tartalmának megismeréseNettó bérszámítás – bérkalkulátor használataÁlláskeresést támogató intézmények feladatainak bemutatása (2016 - Járási Hivatalok Foglalkoztatási Osztálya): meghívott előadó segítségével | *Magyar nyelv és irodalom*Tájékozódás listaszerű, nem folyamatos szövegekben*Informatika*InformációgyűjtésDokumentumkészítés*Matematika*Alapműveletek |
| **Kulcsfogalmak/ fogalmak** | család, háztartás, költségvetés, hatékony gazdálkodás, önéletrajz, motivációs levél, munkaadó, munkavállaló, munkaszerződés, bruttó bér, nettó bér, levonások, bérjárulékok, munkanélküliség, munkanélküli ellátás, álláskeresési támogatás |

|  |  |  |
| --- | --- | --- |
| **Tematikai egység/****Fejlesztési cél** | **Vállalkozás-vállalat** | **Óra-keret 4 óra** |
| **Előzetes tudás** | Saját környezetben lévő vállalkozások ismerete. A történelemből megismert híres magyar vállalkozók. |
| **A tematikai egység nevelési-fejlesztési céljai** | A vállalkozások általános jellemzőinek megismerése. Önismeret erősítése a vállalkozói tulajdonságokkal összefüggésben.A nonprofit szervezetek jelentősége |
| **Ismeretek** | **Fejlesztési követelmények** | **Kapcsolódási pontok** |
| A vállalkozás, vállalkozó fogalmaA vállalkozások típusaiA vállalkozások környezeteA nem nyereségérdekelt szervezetek megismeréseSaját vállalkozás előnyök-hátrányokVállalkozói kompetenciák | Egy-egy ismert helyi vállalkozás bemutatásaÖnismereti játékok: kommunikációs készség, kockázat vállalási hajlandóság, konfliktuskezelés, társas hatékonyság.Tervezés és forrásmenedzsment: hosszú, közép és rövidtávú célok kitűzése; prioritások és cselekvési tervek meghatározása; rugalmasság a váratlan változásokhoz való alkalmazkodásbanKezdeményezőkészség fejlesztése: felkészülés a kudarcra, és a próbálkozás folytatása a hosszú távú egyéni vagy csoport célok eléréséért | *Történelem*A XIX. és XX. század magyar gyáralapítói, vállalkozói*Földrajz*A termelés tényezői |
| **Kulcsfogalmak/ fogalmak** | vállalkozás, vállalat, társasági formák, egyéni vállalkozás, társas vállalkozások, társadalmi vállalkozások, alapítványok, civil szervezetek, vevők, szállítók, versenytársak, nyereség, kockázat, önállóság, nyitottság, szervező készség, kockázatvállaló készség, kitartás, céltudatosság, rugalmasság, szaktudás, társadalmi vállalkozás |

|  |  |  |
| --- | --- | --- |
| **Tematikai egység/****Fejlesztési cél** | **Vállalkozás alapítása, működése** | **Óra-keret 8 óra** |
| **Előzetes tudás** | Saját környezetben lévő vállalkozások ismerete. Saját ötletek megvalósítása, költségeinek tervezése. Szükségletek, és azok kielégítése javakkal. |
| **A tematikai egység nevelési-fejlesztési céljai** | Részvétel új üzleti ötlet kidolgozásában, fogyasztói igények felmérése. Termelés költségeinek felmérése, költségkalkuláció készítése. |
| **Ismeretek** | **Fejlesztési követelmények** | **Kapcsolódási pontok** |
| Üzleti ötlet kidolgozásaVállalkozás alapításának finanszírozási kérdéseiVállalkozás alapítás szabályai napjainkbanSzükséglet felmérés, piackutatás marketing eszközökkelBevételek és költségek tervezése,A termelési, szolgáltatási folyamatAdók, járulékok, támogatások | Brain-Storming saját üzleti ötlet kidolgozásáraKérdőív készítése a fogyasztói igények felmérésére. A kitöltött kérdőívek adatainak kiértékeléseKonkrét vállalkozói ötlet kidolgozásaAz adott szakaszban szükséges (technikai, jogi, üzleti és digitális) kompetenciák beépítése, partnerségeken, hálózati kapcsolatokon, a munka kiszervezésén, társadalmi mozgósításon (crowdsourcing), outsourcing vagy bármilyen más együttműködési formán keresztülSaját üzleti ötlet költségkalkulációjának elkészítése | *Földrajz*A termelés tényezői*Informatika*Dokumentumkészítéstáblázatkezelés*Matematika*Alapműveletek |
| **Kulcsfogalmak/ fogalmak** | társasági szerződés, szükséglet, igény, piackutatás, kérdőív, fogyasztás, saját forrás, idegen tőke, termelési tényezők, kalkuláció, bevétel, költség, fix költség, változó költség, önköltség, nyereség, veszteség, SZJA, ÁFA, társasági adó, szociális hozzájárulási adó, szakképzési hozzájárulás, támogatás |

|  |  |  |
| --- | --- | --- |
| **Tematikai egység/****Fejlesztési cél** | **Az üzleti terv** | **Óra-keret 6 óra** |
| **Előzetes tudás** | Otthoni, vagy iskolai feladat megtervezése, megvalósítása |
| **A tematikai egység nevelési-fejlesztési céljai** | Az üzleti terv, mint a vállalkozás vezérfonala, szükségessége a vállalkozás életében. Saját üzleti ötlet üzleti tervének összeállítása, bemutatása. |
| **Ismeretek** | **Fejlesztési követelmények** | **Kapcsolódási pontok** |
| Az üzleti terv szükségessége, felépítéseVezetői összefoglalóA vállalkozás bemutatása, környezeteMarketing TervMűködési tervVezetőség és szervezeti felépítésPénzügyi tervMellékletekSikeres vállalkozások jellemzőiAz esetleges kudarc okai, kezelése | Saját üzleti ötlet bemutatása, elemzése SWOT analízis készítéseMarketing mix elemeiMérleg, eredménykimutatás, Cash flowCégprezentáció készítése, bemutatásaTalálkozás sikeres helyi vállalkozókkal, vállalat látogatási program keretébenA verseny, mint pozitív üzleti erőKudarcfelismerés és feldolgozás. | *Informatika*Dokumentumkészítés,prezentációkészítés*Matematika*Alapműveletek |
| **Kulcsfogalmak/ fogalmak** | üzleti terv, SWOT analízis, arculat, marketing, marketing mix, szervezeti felépítés, mérleg, eredménykimutatás, cash flow, Business Model Canvas |

|  |  |
| --- | --- |
| **A fejlesztés várt eredményei az egy** **évfolyamos ciklus végén** | A tanuló érti a nemzetgazdaság szereplőinek (háztartások, vállalatok, állam, pénzintézetek) feladatait, a köztük lévő kapcsolatrendszer sajátosságait.Tudja értelmezni az állam gazdasági szerepvállalásának jelentőségét, ismeri főbb feladatait, azok hatásait. Tisztában van azzal, hogy az adófizetés biztosítja részben az állami feladatok ellátásnak pénzügyi fedezetét. Ismeri a mai bankrendszer felépítését, az egyes pénzpiaci szereplők főbb feladatait. Képes választani az egyes banki lehetőségek közül. Tisztában van az egyes banki ügyletek előnyeivel, hátrányaival, kockázataival. A bankok kínálatából bankot, bankszámla csomagot tud választani. Tud érvelni a családi költségvetés mellett, a tudatos, hatékony pénzgazdálkodás érdekében. Önismereti tesztek, játékok segítségével képes átgondolni milyen foglalkozások, tevékenységek illeszkednek személyiségéhez. Tisztában van az álláskeresés folyamatával, a munkaviszonnyal kapcsolatos jogaival, kötelezettségeivel.Ismer vállalkozókat, vállalatokat, össze tudja hasonlítani az alkalmazotti, és a vállalkozói személyiségjegyeket. Érti a leggyakoribb vállalkozási formák jellemzőit, előnyeit, hátrányait. Tisztában van a nem nyereségérdekelt szervezetek gazdaságban betöltött szerepével.Ismeri a vállalkozásalapítás, -működtetés legfontosabb lépéseit, képes önálló vállalkozói ötlet kidolgozására. Meg tudja becsülni egy vállalkozás lehetséges költségeit, képes adott időtartamra költségkalkulációt tervezni.Tisztában van az üzleti tervezés szükségességével, mind egy új vállalkozás alapításakor, mind már meglévő vállalkozás működése esetén. Tájékozott az üzleti terv tartalmi elemeiről.Megismeri a nem üzleti (társadalmi, kulturális, egyéb civil) kezdeményezések pénzügyi-gazdasági igényeit, lehetőségeit. Felismeri a kezdeményezőkészség jelentőségét az állampolgári felelősségvállalásban.Felismeri a sikeres vállalkozás jellemzőit, képes azonosítani az esetleges kudarc okait, javaslatot tud tenni a problémák megoldására. |